Virallinen lehti nro C 166 , 10/06/1996 s. 0160



Ehdotus neuvoston asetukseksi naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta (KOM(96)0044 - C4-0174/96 - 96/0068(CNS)) Ehdotus hyväksyttiin seuraavin tarkistuksin: (Tarkistus 36) Johdanto-osan kolmas kappale >Alkuperäinen teksti> asetuksen (ETY) N:o 805/68 4 b artiklan 2 kohdan mukaisesti erityispalkkio voidaan myöntää toisen kerran eläimen ollessa vähintään 22 kuukauden ikäinen; tämä mahdollisuus houkuttaa tiettyjä tuottajia jatkamaan kuohimattomien sonniensa lihottamista ainoastaan toisen palkkion saamiseksi; on osoittautunut, että tämän käytännön seurauksena saatujen painavien ruhojen markkinat ovat melko rajoittuneet ja niistä aiheutuu tuotetun naudanlihan määrien epätoivottu lisäys; tämän vuoksi erityispalkkio olisi myönnettävä kuohimattomille sonneille ainoastaan yhden kerran eläimen elinaikana ja ennen 22 kuukauden ikää; tuottajien taloudellisen rankaisemisen välttämiseksi tähän toimenpiteeseen on liitettävä kyseisen kertapalkkion määrän nostaminen, >EP:n äänestyksessä hyväksytty teksti> olisi suotavaa myöntää kuohituille tai kuohimattomille sonneille erityispalkkio ainoastaan kerran ja lisätä sen määrää, siten että yksinkertaistettaisiin menettelyä ja vältettäisiin markkinoille tulevan lihan määrän lisääntyminen; tällä korotuksella tuottajat saavat mahdollisuuden tuoda markkinoille lihotuseläimiä, joiden teurastuspaino on alhaisempi; tällä voidaan korottaa lihan laatua ja pienentää naudanlihan tarjontaa; tuen korottamisen kustannukset voidaan korvata osaksi vastaavien vientitukimenojen ja interventiotoimenpiteiden säästöillä, (Tarkistus 37) Johdanto-osan kolmas kappale a (uusi) >EP:n äänestyksessä hyväksytty teksti> maatalouden tukeminen epäedullisessa asemassa olevilla alueilla ja vuoristoalueilla edellyttää toimenpiteitä, jotka vastaavat näiden alueiden erityistarpeita; pinta-alan hyödyntämisen varmistamiseksi vaikuttaa järkevältä, että nuorten naaraspuolisten nautaeläinten lihottamista pidetään näillä alueilla korvausten maksamisen suhteen yhdenvertaisena sonnien lihottamisen kanssa; määriteltyjen alueellisten enimmäisrajojen vaikutuksesta tämä uusi säännös ei johda tuotannon kasvuun, (Tarkistus 76) Johdanto-osan kolmas kappale b (uusi) >EP:n äänestyksessä hyväksytty teksti> liha-alan kehitys vaikuttaa erityisesti erikoistuneisiin lihakarjan tuottajiin; heidän tulonsa ovat laskeneet huomattavasti; kyseisen toiminnan säilyttäminen on keskeisessä asemassa Euroopan unionin aluepolitiikan suunnittelussa; neuvosto on 3. huhtikuuta 1996 antamissaan päätelmissä todennut tarpeen suunnitella ylimääräisiä tukitoimia emolehmien osalta, jos markkinatilanne sitä edellyttää; tällaiseen tuotantoon myönnetty tuki koostuu pääasiassa emolehmäkarjojen säilyttämisestä maksetuista palkkioista; näin ollen on tarkoituksenmukaista tarkistaa palkkion määrää, (Tarkistus 100) Johdanto-osan kolmas kappale c (uusi) >EP:n äänestyksessä hyväksytty teksti> nautaeläinten BSE-taudin torjuntaan tarvittavat toimenpiteet ovat johtaneet naudanlihan kysynnän voimakkaaseen laskuun kaikissa EU:n jäsenvaltioissa; naudanlihan tuottajien korkeat tulonmenetykset on korvattava pikaisesti ja yhdellä kertaa; komission on välttämättä toimitettava mahdollisimman pikaisesti parlamentille ja neuvostolle ehdotuksia, joissa määrätään sonnien, härkien, naaraspuolisten lihotuseläinten, lypsylehmien ja emolehmien kertapalkkio; palkkion suuruus on määriteltävä siten, että sillä katetaan todelliset tulonmenetykset; on varmistettava, että nämä maksut suoritetaan jo varainhoitovuoden 1996 aikana, (Tarkistus 103) Johdanto-osan neljäs kappale a (uusi) >EP:n äänestyksessä hyväksytty teksti> naudanlihamarkkinoiden kehitys on romahtanut huomattavasti hullun lehmän taudin aiheuttaman kohun vuoksi; kyseisen alan tuottajien tulot ovat laskeneet voimakkaasti; neuvosto on johtopäätöksissään 3. huhtikuuta 1996 tunnustanut tarpeen toteuttaa ylimääräisiä tukitoimenpiteitä; komission olisi toteutettava mahdollisimman nopeasti aiheellisia toimepiteitä alan tukemiseksi, (Tarkistus 62) Johdanto-osan neljäs kappale b (uusi) >EP:n äänestyksessä hyväksytty teksti> erityispalkkiota ei saa käyttää tukena härkätaisteluita tai kyläjuhlia varten tarkoitettujen eläinten kasvatukseen Euroopan unionissa, (Tarkistus 38) Johdanto-osan kuudes kappale a (uusi) >EP:n äänestyksessä hyväksytty teksti> naudanlihamarkkinat ovat herkkä sektori; BSE (bovine spongiform encephalopathy) on aiheuttanut sen, että kuluttajat ovat äärimmäisen varuillaan; 46 maata on toteuttanut rajoituksia brittiläisen naudanlihan osalta; Euroopan naudanlihatuotantoa on kohtaamassa ennennäkemätön kriisi, joka on torjuttava, (Tarkistus 39) 1 ARTIKLAN 1 KOHTA a (uusi) 4 b artiklan 1 kohta (asetus 805/68) >EP:n äänestyksessä hyväksytty teksti> 1a. Lisätään 4 b artiklan 1 kohtaan seuraava: «Tätä erityispalkkiota voidaan maksaa direktiivissä N:o 75/268/ETY1 tarkoitetuilla epäedullisessa asemassa olevilla alueilla ja vuoristoalueilla myös lihotukseen tarkoitetuista naaraseläimistä.» 1 EYVL L 128, 19.5.1975, s. 1 (Tarkistus 40) 1 ARTIKLAN 2 KOHTA 4 b artiklan 2 kohta (asetus 805/68) >Alkuperäinen teksti> 2. Korvataan 4 b artiklan 2 kohta seuraavasti: 2. Palkkio myönnetään enintään: a) kerran kunkin 10 - 21 kuukautta vanhan kuohimattoman sonnin elinaikana, tai b) kaksi kertaa kunkin kuohitun sonnin elinaikana; - ensimmäisen kerran 10 kuukauden iässä, ja - toisen kerran vähintään 22 kuukauden iässä. >EP:n äänestyksessä hyväksytty teksti> 2. Korvataan 4 b artiklan 2 kohta seuraavasti: 2. Palkkio myönnetään kertaluonteisesti kunkin kuohitun tai kuohimattoman sonnin ollessa 10 kuukauden iässä ja kerran samanikäisen lihotettavaksi tarkoitetun naaraseläimen elinaikana, kun lihotus tapahtuu direktiivissä 75/268/ETY tarkoitetuilla epäsuotuisilla alueilla tai vuoristoalueilla. (Tarkistus 41) 1 ARTIKLAN 3 KOHTA 4 b artiklan 6 kohta (asetus 805/68) >Alkuperäinen teksti> 2. Palkkio vahvistetaan palkkiokelpoista eläintä kohden - 108,7 ecuksi kuohitulta sonnilta, ja - 123,9 ecuksi kuohimattomalta sonnilta. >EP:n äänestyksessä hyväksytty teksti> 2. Palkkio vahvistetaan palkkiokelpoista eläintä kohden 139,1 ecuksi kuohitulta tai kuohimattomalta sonnilta sekä 1 ja 2 kohdan mukaiselta nuorelta naaraseläimeltä. (Tarkistus 42) 1 ARTIKLAN 6 KOHTA a (uusi) 4 d artiklan 7 kohta (asetus 805/68) >EP:n äänestyksessä hyväksytty teksti> 6 a. Korvataan neljäs luetelmakohta seuraavasti: - 174,9 ecua vuonna 1996 - vähintään 174,9 ecua vuodesta 1997 alkaen. (Tarkistus 43) 1 ARTIKLAN 7 KOHTA 4 k artiklan 1 kohta (asetus 805/68) >Alkuperäinen teksti> 1. Jollei tässä asetuksessa säädetyistä säännöksistä muuta johdu, kyseisellä alueella sovelletaan kaikkia muualla yhteisössä sovellettavia palkkiojärjestelmää koskevia säännöksiä 1 päivästä tammikuuta 1997 alkaen. >EP:n äänestyksessä hyväksytty teksti> 1. Jollei tässä asetuksessa säädetyistä säännöksistä muuta johdu, kyseisellä alueella sovelletaan kaikkia muualla yhteisössä sovellettavia palkkiojärjestelmää koskevia säännöksiä 1 päivästä tammikuuta 1999 alkaen. (Jäljempänä 2 kohdassa ilmoitettuja vuosilukuja muutetaan vastaavasti kahdella vuodella.) (Tarkistus 44) 1 ARTIKLAN 7 KOHTA a (uusi) 4 k artiklan 3 kohta a (uusi) (asetus 805/68) >EP:n äänestyksessä hyväksytty teksti> 7a. Lisätään 4 k artiklaan 3 kohta a (uusi) seuraavasti: 3a. Emolehmäpalkkion yksilöllisten ylärajojen käyttöönoton jälkeen tilaa kohti aiemmin maksettujen sonnipalkkioiden määrä vähennetään kolmivuotisen siirtymäjakson aikana 90 kasvatettuun sonniin tilaa kohti. (Tarkistus 45) 1 a artikla (uusi) >EP:n äänestyksessä hyväksytty teksti> Vuosittain myönnetään 30 miljoonan ecun talousarvio jotakin tiettyä asianmukaisesti tunnistettua alkuperää olevan naudanlihan käytön edistämiseksi kuluttajien keskuudessa ja valtioissa, jotka perinteisesti tuovat lihaa Euroopasta. (Tarkistus 80) 2 a ARTIKLA (uusi) >EP:n äänestyksessä hyväksytty teksti> 2 a artikla Ottaen huomioon naudanlihamarkkinoiden nykyisen erittäin vaikean tilanteen komissio ehdottaa neuvostolle naudanlihan tuottajien tulotukea varten huomattavia tasaavia suhdannetoimenpiteitä. Lainsäädäntöpäätöslauselma, johon sisältyy parlamentin lausunto ehdotuksesta neuvoston asetukseksi naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta (KOM(96)0044 - C4-0174/96 - 96/0068(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(96)0044 - 96/0068(CNS) ((EYVL C 125, 27.4.1996, s. 29)), - neuvoston kuultua sitä EY:n perustamissopimuksen 43 artiklan mukaisesti (C4-0174/96), - ottaa huomioon työjärjestyksensä 58 artiklan, - ottaa huomioon maataloutta sekä maaseudun kehittämistä käsittelevän valiokunnan mietinnön sekä budjettivaliokunnan, taloudellisten ulkosuhteiden valiokunnan sekä ympäristö-, terveys- ja kuluttajansuojavaliokunnan lausunnot (A4-0117/96), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä tekstistä; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.